Unionin tuomioistuimen tuomio (kahdeksas jaosto) 10.7.2025 – komissio vastaan Espanja (Kanariansaarten vesipiirien hoitosuunnitelmat ja tulvariskien hallintasuunnitelmat)
(Asia C‑331/24)
Jäsenyysvelvoitteiden noudattamatta jättäminen – Euroopan unionin politiikka vesialalla – Direktiivi 2000/60/EY – 13 artiklan 7 kohta ja 15 artiklan 1 kohta – Vesipiirin hoitosuunnitelmat – Toinen uudelleen tarkasteleminen ja toinen ajantasaistaminen – Direktiivi 2007/60/EY – 14 artiklan 3 kohta ja 15 artiklan 1 kohta – Tulvariskien hallintasuunnitelmat – Ensimmäinen uudelleen tarkasteleminen ja tarvittaessa ensimmäinen ajantasaistaminen – Vesipiirit ES122 Fuerteventura, ES123 Lanzarote, ES125 La Palma (Espanja) – Toimittaminen Euroopan komissiolle – Puuttuminen
1.      Ympäristö – Unionin vesipolitiikka – Direktiivi 2000/60 – Jäsenvaltioiden velvollisuus tarkastella uudelleen vesipiirien hoitosuunnitelmia ja ajantasaistaa ne – Velvollisuus ilmoittaa komissiolle vesipiirien hoitosuunnitelmien tarkistamisesta ja ajantasaistamisesta – Asetettujen määräaikojen ylittäminen – Jäsenyysvelvoitteiden noudattamatta jättäminen
(Euroopan parlamentin ja neuvoston direktiivin 2000/60 13 artiklan 7 kohta ja 15 artiklan 1 kohta)
(ks. 27, 28, 30, 31, 33 ja 34 kohta)
2.      Ympäristö – Tulvariskien arviointi ja hallinta – Direktiivi 2007/60 – Tulvariskien hallintasuunnitelmat – Uudelleen tarkasteleminen ja ajantasaistaminen – Komission käyttöön asettaminen – Asetettujen määräaikojen ylittäminen – Jäsenyysvelvoitteiden noudattamatta jättäminen
(Euroopan parlamentin ja neuvoston direktiivin 2007/60 14 artiklan 3 kohta ja 15 artiklan 1 kohta)
(ks. 42–45, 47 ja 48 kohta)
Ratkaisu
1)
Espanjan kuningaskunta ei ole noudattanut yhteisön vesipolitiikan puitteista 23.10.2000 annetun Euroopan parlamentin ja neuvoston direktiivin 2000/60/EY 13 artiklan 7 kohdan ja 15 artiklan 1 kohdan mukaisia velvoitteitaan, koska se ei ole säädetyssä määräajassa tarkastellut uudelleen ja ajantasaistanut eikä toimittanut Euroopan komissiolle jäljennöksiä vesipiirin hoitosuunnitelmista seuraavien vesipiirien osalta: ES122 Fuerteventura, ES123 Lanzarote ja ES125 La Palma.
2)
Espanjan kuningaskunta ei ole noudattanut yhteisön vesipolitiikan puitteista 23.10.2007 annetun Euroopan parlamentin ja neuvoston direktiivin 2000/60/EY 14 artiklan 3 kohdan ja 15 artiklan 1 kohdan mukaisia velvoitteitaan, koska se ei ole säädetyssä määräajassa tarkastellut uudelleen ja tarvittaessa ajantasaistanut eikä toimittanut Euroopan komissiolle tulvariskien hallintasuunnitelmia seuraavien vesipiirien osalta: ES122 Fuerteventura, ES123 Lanzarote ja ES125 La Palma.
3)
Espanjan kuningaskunta velvoitetaan korvaamaan oikeudenkäyntikulut.